pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ชาวใต้แห่ร่วมงานมหกรรมร่วมใจแก้หนี้ สงขลา คึกคัก คาด รวมจัด 5 ครั้ง มียอดลงทะเบียนแก้หนี้ 5 แสนราย
วันจันทร์ที่ 30 มกราคม 2566
30/01/2566
ชาวใต้แห่ร่วมงานมหกรรมร่วมใจแก้หนี้ สงขลา คึกคัก คาด รวมจัด 5 ครั้ง มียอดลงทะเบียนแก้หนี้ 5 แสนราย
บรรยากาศการจัดงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 5 จ.สงขลา วันแรกสุดคึกคัก คาดการจัดงาน 5 ครั้ง มียอดลงทะเบียนแก้ไขหนี้ประมาณ 5 แสนราย
บรรยากาศการจัดงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 5 จ.สงขลา วันแรกสุดคึกคัก เจ้าภาพ 4 ราย ทั้ง EXIM BANK, SME D Bank, ไอแบงก์ และ บสย. สุดปลื้ม ลูกค้าและลูกหนี้ชาวใต้แห่ร่วมงาน คาดการจัดงาน 5 ครั้ง มียอดลงทะเบียนแก้ไขหนี้ประมาณ 5 แสนราย
นายอาคม เติมพิทยาไพสิฐ รัฐมนตรีว่าการกระทรวงการคลัง ในฐานะปะธานในพิธีเปิดงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 5 จ.สงขลา กล่าวว่า การจัดงานมหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน สัญจรภาคใต้ ที่จังหวัดสงขลา ถือเป็นการจัดงานต่อเนื่องเป็นครั้งที่ 5 เพื่อช่วยเหลือและส่งเสริมการแก้ไขปัญหาหนี้อย่างยั่งยืน และเปิดโอกาสให้ประชาชนและผู้ประกอบการสามารถเข้าถึงความช่วยเหลือของภาครัฐอย่างเป็นรูปธรรม ตามนโยบายของรัฐบาลที่กําหนดให้ ปี 2565 เป็นปีแห่งการแก้ไขปัญหาหนี้ครัวเรือน ซึ่งรัฐบาลที่นําโดย พล.อ.ประยุทธ์ จันทร์โอชา นายกรัฐมนตรี ได้ตระหนักถึงปัญหาหนี้ของภาคประชาชน จึงได้กําหนดให้การแก้ไขหนี้เป็นวาระแห่งชาติ
ทั้งนี้ ในช่วง 2 ปีที่ผ่านมา ปัญหาโควิด ปัญหาความขัดแย้งในยุโรป ส่งผลต่อต้นทุนพลังงาน ต้นทุนการเงิน พุ่งสูงขึ้น นํามาซึ่งปัญหาเงินเฟ้อ ต้นทุนดอกเบี้ยสูง ทําให้เกิดหนี้ครัวเรือน และหนี้ภาคประชาชนพุ่งสูงขึ้นถึง 89% รัฐบาลจึงให้ความสําคัญกับการแก้ไขปัญหาหนี้ และกําหนดให้เป็น “วาระแห่งชาติ” และเป็นภารกิจของกระทรวงการคลัง และสถาบันการเงินของรัฐ ที่มีส่วนร่วมในการแก้ไขปัญหาหนี้ โดยมีทั้งสถาบันการเงินของรัฐทั้ง 7 แห่ง และธนาคารพาณิชย์ ซึ่งมีข้อตกลงที่จะร่วมมือกันแก้ไขหนี้ ประนอมหนี้ ให้ประชาชนหลุดพ้นจากกับดักหนี้
สําหรับการจัดงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” เป็นความร่วมมือระหว่างกระทรวงการคลัง ธนาคารแห่งประเทศไทย และสมาคมสถาบันการเงินของรัฐ จัดขึ้นตั้งแต่ปีที่ 2565 ที่ผ่านมา จํานวน 5 ครั้งที่ กรุงเทพฯ, ขอนแก่น, เชียงใหม่ ชลบุรี และครั้งสุดท้ายที่จังหวัดสงขลา โดยการจัดงานในครั้งนี้ เป็นความร่วมมือของ 4 สถาบันการเงิน ประกอบด้วย ธนาคารเพื่อการส่งออกและนําเข้าแห่งประเทศไทย (EXIM BANK) ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) ธนาคารอิสลามแห่งประเทศไทย (ไอแบงก์) และบรรษัทประกันสินเชื่ออุตสาหกรรมขนาดย่อม (บสย.) คาดว่ารวมทั้ง 5 ครั้งของการจัดงานจะมีผู้มาลงทะเบียนแก้หนี้ประมาณ 5 แสนราย ยอดหนี้ราว 2-3 หมื่นล้านบาท
งาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 5 จัดขึ้นระหว่างวันที่ 27-29 มกราคม 2566 ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อ.หาดใหญ่ จ.สงขลา ผู้ที่สนใจสามารถลงทะเบียนเข้าร่วมงานมหกรรมผ่านระบบของธนาคารแห่งประเทศไทยได้ที่ https://ln15.gsb.or.th/WEB-DEBT/ หรือเข้าร่วมปรึกษาภายในงานได้ตลอดทั้ง 3 วัน
รัฐบาลไทย-ข่าวทำเนียบรัฐบาล-ราชบุรีจัดกิจกรรมเฉลิมพระเกียรติ
วันอาทิตย์ที่ 8 มกราคม 2566
08/01/2566
ราชบุรีจัดกิจกรรมเฉลิมพระเกียรติ
ราชบุรีจัดกิจกรรมเฉลิมพระเกียรติ "เจ้าฟ้าสิริวัณณวรี ฯ" เนื่องในโอกาสวันคล้ายวันประสูติ 8 มกราคม 2566
เมื่อวันที่ 8 มกราคม 2566 ที่วัดอมรินทราราม จ.ราชบุรี นายรณภพ เหลืองไพโรจน์ ผู้ว่าราชการจังหวัดราชบุรี มอบหมายให้ นายอังกูร ศีลาเทวากูล รองผู้ว่าราชการจังหวัดราชบุรี เป็นประธานพิธีเจริญพระพุทธมนต์ถวายพระกุศล สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสวันคล้ายวันประสูติครบ 3 รอบ 8 มกราคม 2566 พร้อมนํากล่าวถวายพระพร และสํานึกในพระกรุณาธิคุณที่ทรงปฏิบัติพระราชกรณียกิจ และมีพระอัจฉริยภาพด้านต่าง ๆ พร้อมยังได้รับการขนานนามว่าทรงเป็น “เจ้าหญิงแฟชั่น”
นอกจากนี้ พระองค์ยังทรงเล็งเห็นความสําคัญของผ้าไทย ทรงอนุรักษ์และต่อยอดผ้าไทยอย่างจริงจัง ทั้งยังทรงออกแบบลายมัดหมี่ชื่อ “ผ้ามัดหมี่ลายขอเจ้าฟ้าสิริวัณณวรีฯ” พระราชทานช่างทอผ้า เพื่อนําไปใช้สร้างรายได้และอาชีพที่ยั่งยืนให้กับชุมชนทอผ้าทั่วประเทศ
ทั้งนี้ ภายในพิธีมีพระปิยทัสสี เจ้าคณะจังหวัดราชบุรี (ธรรมยุต) เจ้าอาวาสวัดอมรินทราราม เป็นประธานสงฆ์ให้ศีล และนําพระสงฆ์สมณศักดิ์ 10 รูป เจริญพระพุทธมนต์เพื่อความเป็นสิริมงคล โดยมี ข้าราชการ และเจ้าหน้าที่ จากส่วนราชการ พร้อมประชาชนที่พร้อมใจสวมใส่ชุดผ้าไทย ผ้าลายขอ เข้าร่วมพิธีอย่างพร้อมเพรียง
นายอังกูร ศีลาเทวากูล รองผู้ว่าราชการจังหวัดราชบุรี ได้นําส่วนราชการไปยังท่าน้ําวัดอมรินทราราม ได้ร่วมกันปล่อยพันธุ์สัตว์น้ํา เพื่อเฉลิมพระเกียรติฯ และถวายเป็นพระราชกุศล สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พร้อมกับสร้างความตระหนักรู้แก่ประชาชนและเยาวชนให้เห็นคุณค่าของทรัพยากรประมงที่มีอยู่ในท้องถิ่น ตลอดจนการมีส่วนร่วมในการอนุรักษ์และฟื้นฟูทรัพยากรสัตว์น้ํา ให้สามารถนํามาใช้ประโยชน์ได้อย่างยั่งยืน เป็นการสร้างสมดุลให้ระบบนิเวศ เพื่อสร้างความอุดมสมบูรณ์ของทรัพยากรสัตว์น้ําให้กลับคืนมาอีกครั้ง และเป็นแหล่งอาหารที่มีความอุดมสมบูรณ์ของประชาชนชาวจังหวัดราชบุรีต่อไป
จากนั้น รองผู้ว่าราชการจังหวัดราชบุรี นําจิตอาสาพระราชทาน ข้าราชการ และประชาชน ร่วมกันทําความสะอาดบริเวณวัดอมรินทราราม ด้วยการเก็บกวาดขยะ ฉีดล้างพื้น กําจัดวัชพืช ตัดแต่งกิ่งไม้ เพื่อให้เกิดความสวยงาม เป็นระเบียบเรียบร้อย เพื่อเป็นสถานที่ปฏิบัติกิจของสงฆ์ และปฏิบัติธรรมแก่พุทธศาสนิกชน
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯเชื่อมั่น สินค้าท้องถิ่นไทยมีศักยภาพ ได้รับการยอมรับในตลาดโลก
วันอาทิตย์ที่ 8 มกราคม 2566
08/01/2566
​โฆษกรัฐบาลเผย นายกฯเชื่อมั่น สินค้าท้องถิ่นไทยมีศักยภาพ ได้รับการยอมรับในตลาดโลก
เร่งเสริมศักยภาพเศรษฐกิจฐานราก สนับสนุนสินค้าอัตลักษณ์ท้องถิ่นและยกระดับวิสาหกิจชุมชนให้มีความเข้มแข็ง
วันนี้ (8 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ยอดขาย และมูลค่าการส่งออกสินค้าที่มีเอกลักษณ์และอัตลักษณ์สิ่งบ่งชี้ทางภูมิศาสตร์ (Geographical Indications: GI) ของไทยในปี 2565 คาดว่าจะถึงยอด 48,000 ล้านบาท โดยพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม สั่งการมุ่งเพิ่มศักยภาพเศรษฐกิจฐานราก กระจายรายได้สู่ชุมชน สนับสนุนสินค้าอัตลักษณ์ท้องถิ่นและยกระดับวิสาหกิจชุมชนให้มีความเข้มแข็ง ตลอดจนใช้ประโยชน์และต่อยอดจากสิ่งบ่งชี้ทางภูมิศาสตร์อย่างเป็นรูปธรรม
โฆษกประจําสํานักนายกรัฐมนตรีกล่าวว่า ยอดขายสินค้า GI รวมถึงการส่งออกจะอยู่ที่ประมาณ 48,000 ล้านบาทในปี 2565 ซึ่งเพิ่มขึ้นจาก 39,000 ล้านบาทในปี 2564 ซึ่งกรมทรัพย์สินทางปัญญา กระทรวงพาณิชย์ ตั้งเป้าการขึ้นทะเบียนสินค้าที่ GI ใหม่ 22 รายการในปีนี้ และทั้งหมดได้รับการจดทะเบียนแล้ว อาทิ ปลาเม็งจากจังหวัดสุราษฎร์ธานี ขมิ้นชันจากจังหวัดสุราษฎร์ธานี มะม่วงเบาจากจังหวัดสงขลา มะขามหวานเพชรบูรณ์ เผือกบ้านหมอจากจังหวัดสระบุรี มะม่วงน้ําดอกไม้สีทองจากจังหวัดฉะเชิงเทรา ครกหินแกรนิตจากจังหวัดตาก ผ้าไหมปักธงชัยจากจังหวัดนครราชสีมา ส้มโอปราจีนจากจังหวัดปราจีนบุรี และพุทรานมบ้านโพนจากจังหวัดกาฬสินธุ์ เป็นต้น ทั้งนี้ ปัจจุบัน มีสินค้าที่ขึ้นทะเบียน GI แล้วกว่า 195 รายการ ครอบคลุม 77 จังหวัดทั่วประเทศ (https://www.ipthailand.go.th/th/gi-011.html)
นอกจากนี้ โฆษกประจําสํานักนายกรัฐมนตรี กล่าวเพิ่มเติมว่า ยังมีสินค้าไทยที่ได้รับการขึ้นทะเบียน GI ในต่างประเทศ อาทิ ข้าวหอมมะลิทุ่งกุลาร้องไห้ในสหภาพยุโรป กาแฟดอยช้าง ในสหภาพยุโรป กาแฟดอยตุง ในสหภาพยุโรปและกัมพูชา ข้าวสังข์หยดเมืองพัทลุง ในสหภาพยุโรป เส้นไหมไทยพื้นบ้านอีสาน ในเวียดนาม ผ้าไหมยกดอกลําพูน ในอินเดียและอินโดนีเซีย มะขามหวานเพชรบูรณ์ ในเวียดนาม และลําไยอบแห้งเนื้อสีทองลําพูน ในเวียดนาม เป็นต้น
“นายกรัฐมนตรีเชื่อมั่นในเอกลักษณ์ และคุณภาพสินค้า GI ไทย ซึ่งถือได้ว่าเป็น Soft Power ที่ช่วยดึงดูดนักท่องเที่ยว รวมทั้งสร้างงาน และรายได้ให้กับเกษตรกร รวมถึงผู้ประกอบการในท้องถิ่น นายกรัฐมนตรีเชื่อว่าสินค้าไทยที่มีอัตลักษณ์ และหลากหลาย สามารถพัฒนาต่อยอดธุรกิจเพิ่มมูลค่า พร้อมสั่งการให้หน่วยงานที่เกี่ยวข้องเร่งเดินหน้าส่งเสริมโอกาสทางการค้าของสินค้าไทยให้เติบโตสู่ตลาดโลก สร้างมูลค่าทางการตลาด และนํารายได้เข้าสู่ชุมชนท้องถิ่น ทําให้ชุมชนเข้มแข็ง ตามแผนยุทธศาสตร์ชาติ 20 ปี” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมเจ้าท่า ออกประกาศระมัดระวังการเดินเรือ กรณีเรือประมง พ.เทพปราณี 1 ประสบคลื่นลมแรงทำให้จมลงห่างจากชายฝั่ง อ.ปากพนัง จ.นครศรีธรรมราช
วันอาทิตย์ที่ 8 มกราคม 2566
กรมเจ้าท่า ออกประกาศระมัดระวังการเดินเรือ กรณีเรือประมง พ.เทพปราณี 1 ประสบคลื่นลมแรงทําให้จมลงห่างจากชายฝั่ง อ.ปากพนัง จ.นครศรีธรรมราช
...
กรมเจ้าท่า ออกประกาศระมัดระวังการเดินเรือ กรณีเรือประมง พ.เทพปราณี 1 ประสบคลื่นลมแรงทําให้จมลงห่างจากชายฝั่ง อ.ปากพนัง นครศรีธรรมราช
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้ นายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ เร่งสั่งการสํานักงานเจ้าท่าภูมิภาค สาขานครศรีธรรมราช ตรวจสอบ พร้อมออกประกาศระมัดระวังการเดินเรือในพื้นที่ดังกล่าวทันที
โดย สํานักงานเจ้าท่าภูมิภาค สาขานครศรีธรรมราช ได้รับรายงานแจ้งเหตุ เมื่อวันที่ 7 มกราคม 2566 เวลาประมาณ 20.30 น. พบเรือประมงชื่อ พ.เทพปราณี 1 หมายเลขทะเบียนเรือ 238017708 จมลงห่างจากบริเวณชายฝั่ง อ.ปากพนัง จ.นครศรีธรรมราช ประมาณ 18.23 ไมล์ทะเล โดยสาเหตุการจม เนื่องจากในช่วงเวลาดังกล่าวมีคลื่นลมแรง จากเหตุการณ์ในครั้งนี้ไม่มีผู้ได้รับบาดเจ็บ และไม่มีผู้เสียชีวิตแต่อย่างใด นายเรือพร้อมลูกเรือ รวม 5 ราย ปลอดภัยทั้งหมด และได้รับการช่วยเหลือจากตํารวจน้ําปากพนังเป็นที่เรียบร้อย
ทั้งนี้ สํานักงานเจ้าท่าภูมิภาค สาขานครศรีธรรมราช ได้ดําเนินการแจ้งผู้ที่เกี่ยวข้องมาพบเจ้าหน้าที่ เพื่อทําการสอบสวนหาสาเหตุ พร้อมออกประกาศให้เรือทุกลําที่แล่นผ่านบริเวณดังกล่าวระมัดระวังการเดินเรือ และคําสั่งห้ามใช้เรือลําดังกล่าว พร้อมกันนี้ สํานักงานเจ้าท่าภูมิภาคสาขานครศรีธรรมราช จะดําเนินการติดตาม พร้อมเร่งออกคําสั่งกู้ตัวเรือ เพื่อไม่ให้กีดขวางทางเดินเรือ ให้แล้วเสร็จต่อไป
รัฐบาลไทย-ข่าวทำเนียบรัฐบาล-ข้าราชการเบิกจ่ายค่ารักษาตามสิทธิโดยตรงกับกรมบัญชีกลาง ผ่าน “แอปเป๋าตัง” ได้เลย สะดวกมาก ไม่ต้องรอคิว
วันอาทิตย์ที่ 8 มกราคม 2566
08/01/2566
ข้าราชการเบิกจ่ายค่ารักษาตามสิทธิโดยตรงกับกรมบัญชีกลาง ผ่าน “แอปเป๋าตัง” ได้เลย สะดวกมาก ไม่ต้องรอคิว
ข้าราชการเบิกจ่ายค่ารักษาตามสิทธิโดยตรงกับกรมบัญชีกลาง ผ่าน “แอปเป๋าตัง” ได้เลย สะดวกมาก ไม่ต้องรอคิว
วันที่ 8 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการยกระดับการให้บริการประชาชนตามนโยบายรัฐบาลดิจิทัล โดยล่าสุด แอปพลิเคชั่น “เป๋าตัง” ได้เพิ่มการบริการแก่ข้าราชการในการเบิกจ่ายเงินสวัสดิการรักษาพยาบาลประเภทผู้ป่วยนอกกับกรมบัญชีกลาง ซึ่งเพิ่มความสะดวก ง่าย และไม่ต้องรอคิวอีกต่อไป เพียงกดเข้าไปในเมนู “กระเป๋าสุขภาพ” แล้วดําเนินการดังนี้
1.เลือกเมนูชําระ/เบิกค่ารักษา
2.เลือกโรงพยาบาลและรายการที่ต้องการใช้สิทธิ
3.ตรวจสอบรายละเอียดและกดปุ่มยืนยันการใช้สิทธิ
ในกรณีที่มีค่าใช้จ่ายส่วนเกิน ข้าราชการสามารถเลือกชําระผ่านKrungthai NEXT หรือสแกน QR Code ได้ ซึ่งประวัติการทํารายการและรายละเอียดการชําระเงินจะบันทึกอยู่ในเมนูเอกสารทางการเงิน สามารถเรียกดูได้ตลอดเวลา
“ต่อไปนี้ การใช้สิทธิเบิกจ่ายตรงเงินสวัสดิการรักษาพยาบาลข้าราชการ จะเป็นเรื่องง่ายนิดเดียว ไม่ต้องเสียเวลาต่อคิวจ่ายเงิน และชําระส่วนเกินได้ทันที ทั้งหลายทั้งปวง เป็นการขับเคลื่อนงานภายใต้นโยบายรัฐบาลดิจิทัล เพื่อเพิ่มประสิทธิภาพ ความโปร่งใส และยกระดับงานบริการแก่ประชาชน” นางสาวรัชดา กล่าว
รัฐบาลไทย-ข่าวทำเนียบรัฐบาล-นายกรัฐมนตรีและภริยา ลงนามถวายพระพรชัยมงคลสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566 ฉลองพระชนมายุ 3 รอบ
วันอาทิตย์ที่ 8 มกราคม 2566
08/01/2566
นายกรัฐมนตรีและภริยา ลงนามถวายพระพรชัยมงคลสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566 ฉลองพระชนมายุ 3 รอบ
นายกรัฐมนตรีและภริยา ลงนามถวายพระพรชัยมงคลสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566 ฉลองพระชนมายุ 3 รอบ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (8 มกราคม 2566) เวลา 09.30 น. ณ ห้องแดง อาคารหน่วยราชการในพระองค์ 904 ในพระบรมมหาราชวัง พลเอก ประยุทธ์ จันทร์โอชา นายกรัฐมนตรี พร้อมด้วย นางนราพร จันทร์โอชา ภริยา ลงนามถวายพระพรชัยมงคลสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566 ฉลองพระชนมายุ 3 รอบ โดยมีรองนายกรัฐมนตรีและภริยา เข้าร่วมพิธี
นายกรัฐมนตรีและภริยา ทูลเกล้าถวายแจกันดอกไม้เบื้องหน้าพระรูปสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ดังนี้
ชุดที่ 1 นายกรัฐมนตรี ถวายความเคารพและทูลเกล้าถวายแจกันดอกไม้ในนาม “นายกรัฐมนตรีและคณะรัฐมนตรี” พร้อมด้วยรองนายกรัฐมนตรี
ชุดที่ 2 นายกรัฐมนตรีและภริยา ถวายความเคารพ โดยนายกรัฐมนตรีทูลเกล้าถวายแจกันดอกไม้ในนาม “นายกรัฐมนตรีและภริยา”
ชุดที่ 3 ภริยานายกรัฐมนตรี ถวายความเคารพและทูลเกล้าถวายแจกันดอกไม้ในนาม “คณะคู่สมรสคณะรัฐมนตรี” พร้อมด้วยภริยารองนายกรัฐมนตรี
จากนั้น นายกรัฐมนตรีและภริยา ลงนามถวายพระพรชัยมงคล ถวายความเคารพพระรูปฯ เสร็จพิธี
รัฐบาลไทย-ข่าวทำเนียบรัฐบาล-เปิดศักราชใหม่รับปีกระต่าย “ดีอีเอส” เผยสถิติข่าวปลอมประจำสัปดาห์ พบประชาชนแห่เชื่อข่าวปลอมสุขภาพ ขณะที่ข่าวปลอมนโยบายรัฐไม่แผ่ว
วันอาทิตย์ที่ 8 มกราคม 2566
เปิดศักราชใหม่รับปีกระต่าย “ดีอีเอส” เผยสถิติข่าวปลอมประจําสัปดาห์ พบประชาชนแห่เชื่อข่าวปลอมสุขภาพ ขณะที่ข่าวปลอมนโยบายรัฐไม่แผ่ว
เปิดศักราชใหม่รับปีกระต่าย “ดีอีเอส” เผยสถิติข่าวปลอมประจําสัปดาห์ พบประชาชนแห่เชื่อข่าวปลอมสุขภาพ ขณะที่ข่าวปลอมนโยบายรัฐไม่แผ่ว
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดเปิดศักราชปีเถาะพบข่าวปลอมนโยบายรัฐบาลยังนําลิ่วสอดคล้องกับกระแสการเมืองที่ร้อนแรงชี้ข่าวปลอมที่ประชาชนสนใจ10อันดับส่วนใหญ่เป็นเรื่องของสุขภาพและผลิตภัณฑ์เพื่อสุขภาพ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมของศูนย์ต่อต้านข่าวปลอมประจําวันที่30ธันวาคม2565 - 5มกราคม2566พบข้อความที่เข้ามาทั้งหมด4,136,804ข้อความโดยมีข้อความที่ต้องดําเนินการตรวจสอบ(Verify)ทั้งสิ้น188ข้อความแบ่งเป็นข้อความที่มาจากSocial listeningจํานวน174ข้อความและข้อความที่มาจากLine Officialจํานวน14ข้อความรวมเรื่องที่ต้องดําเนินการตรวจสอบ97เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจํานวน61เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายจํานวน21เรื่อง
กลุ่มที่3ข่าวปลอมเรื่องภัยพิบัติจํานวน6เรื่อง
กลุ่มที่4ข่าวปลอมเศรษฐกิจจํานวน9เรื่อง
นางสาวนพวรรณกล่าวต่อว่าเมื่อพิจารณาจากข่าวปลอมที่ได้รับความสนใจลําดับต้นๆในสัปดาห์ล่าสุดนี้พบว่าส่วนใหญ่เป็นข่าวปลอมด้านสุขภาพและผลิตภัณฑ์เพื่อสุขภาพ
สําหรับข่าวปลอมที่มีคนสนใจสูงสุด10อันดับระหว่างวันที่30ธันวาคม2565 - 5ธันวาคม2566ดังนี้
อันดับที่1เรื่องผลิตภัณฑ์ไดเฮิร์บผลิตภัณฑ์เดียวที่เห็นผลลัพธ์แก้น้ําตาลในเลือดสูงอ่อนเพลียจากโรคเบาหวานมือชาเท้าชาปัสสาวะบ่อยผิดปกติวูบจากอาการน้ําตาลสูงความดันโลหิตสูงคอเรสเตอรอลสูงแผลหายช้าแห้งไม่สนิท
อันดับที่2เรื่องการอาบน้ําในช่วงเช้าตอนหน้าหนาวเป็นสาเหตุทําให้เส้นเลือดสมองแตก
อันดับที่3เรื่องผลิตภัณฑ์WELLGOบรรเทาอาการปวดข้อช่วยลดอาการอักเสบ
อันดับที่4เรื่องวิธีเปลี่ยนผิวเหลืองเป็นผิวขาวอมชมพู
อันดับที่5เรื่องสารสกัดขมิ้นชันและพริกไทยรักษากรดไหลย้อน
อันดับที่6เรื่อง3วิธีรักษาโรคมะเร็งด้วยตนเอง
อันดับที่7เรื่องล้างไขมันในลําไส้ด้วยชามะละกอ
อันดับที่8เรื่องเพจDododoชวนกู้เงินออนไลน์โครงการสินเชื่อสู้ไปด้วยกัน
อันดับที่9เรื่องอาบน้ําหลัง6โมงเย็นจะทําให้ม้ามอ่อนแอปวดเข่าความจําไม่ดีผมร่วงและเลือดจางได้
อันดับที่10เรื่องผู้ที่เป็นโรคไมเกรนเสี่ยงเส้นเลือดสมองแตกมากกว่าคนปกติถึง46%
อย่างไรก็ตามกระทรวงดิจิทัลเพื่อเศรษฐกิจและสังคมได้ติดตามความเคลื่อนไหวข้อความที่ผิดปกติในทุกช่องทางอย่างต่อเนื่องหากท่านได้รับการแจ้งข้อมูลที่ผิดปกติผ่านเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นและขอให้ท่านตระหนักรู้เท่าทันข่าวปลอมที่ถูกแพร่กระจายอยู่บนโซเชียลมีเดียและออนไลน์โดยท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ทั้งนี้ดีอีเอสได้มีการติดตามการกระทําผิดอย่างต่อเนื่องเพื่อปกป้องประชาชนจากมิจฉาชีพในทุกรูปแบบ
_________________
รัฐบาลไทย-ข่าวทำเนียบรัฐบาล-รมว.ดีอีเอส ลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566
วันอาทิตย์ที่ 8 มกราคม 2566
รมว.ดีอีเอส ลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566
รมว.ดีอีเอส ลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566
วันนี้(8มกราคม66) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ลงนามถวายพระพรเนื่องในโอกาสวันคล้ายวันประสูติสมเด็จพระเจ้าลูกเธอเจ้าฟ้าสิริวัณณวรีนารีรัตนราชกัญญาณห้องแดงอาคารหน่วยราชการในพระองค์904ด้านตะวันออกศาลาว่าการพระราชวังในพระบรมมหาราชวัง
___________________
รัฐบาลไทย-ข่าวทำเนียบรัฐบาล-พรุ่งนี้(9ม.ค.) รองนายกฯ อนุทิน เตรียมนำคณะผู้บริหาร 3 กระทรวงสาธารณสุข คมนาคม ท่องเที่ยวให้การต้อนรับนักท่องเที่ยวจีนที่เดินทางถึงประเทศไทยหลังจากทางการจีนเริ่มทยอยเปิดประเทศ
วันอาทิตย์ที่ 8 มกราคม 2566
08/01/2566
พรุ่งนี้(9ม.ค.) รองนายกฯ อนุทิน เตรียมนําคณะผู้บริหาร 3 กระทรวงสาธารณสุข คมนาคม ท่องเที่ยวให้การต้อนรับนักท่องเที่ยวจีนที่เดินทางถึงประเทศไทยหลังจากทางการจีนเริ่มทยอยเปิดประเทศ
พรุ่งนี้(9ม.ค.) รองนายกฯ อนุทิน เตรียมนําคณะผู้บริหาร 3 กระทรวงสาธารณสุข คมนาคม ท่องเที่ยวให้การต้อนรับนักท่องเที่ยวจีนที่เดินทางถึงประเทศไทยหลังจากทางการจีนเริ่มทยอยเปิดประเทศ
วันนี้ 8 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในวันพรุ่งนี้ (9 ม.ค. 66) เวลาประมาณ 12.15 น. นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมด้วยนายศักดิ์สยาม ชิดชอบ รมว.คมนาคม นายพิพัฒน์ รัชกิจประการ รมว.การท่องเที่ยวและกีฬา และผู้บริหารจากทั้ง 3 กระทรวง จะเข้าร่วมในการต้อนรับนักท่องเที่ยวจากสาธารณประชาชนจีนซึ่งเดินทางมาประเทศไทย ภายหลังทางการจีนทยอยเปิดประเทศตั้งแต่วันนี้(8 ม.ค. 66) ณ ท่าอากาศยานสุวรรณภูมิ
สําหรับเที่ยวบินจากสาธารณรัฐประชาชนจีนที่รองนายกรัฐมนตรีและคณะจะให้การต้อนรับในครั้งนี้ คือ เที่ยวบิน MF833 เดินทางมาจากเมืองเซี่ยเหมิน ซึ่งมีผู้โดยสารทั้งหมด 286 คน และภายหลังกิจกรรมการต้อนรับนักท่องเที่ยวแล้วรองนายกรัฐมนตรีและคณะจะให้สัมภาษณ์สื่อมวลชนถึงแนวทางประสานการทํางานของ 3 กระทรวงได้แก่กระทรวงสาธารณสุข การะทรวงคมนาคมและการท่องเที่ยวและกีฬา ซึ่งเตรียมจัดตั้งศูนย์ประสานงานร่วม 3 กระทรวง (Tourist Help Center) เพื่อประสานงาน ติดตามข้อมูล แก้ไขปัญหา ตลอดจนให้ความช่วยเหลืออํานวยความสะดวกแก่นักท่องเที่ยวในระยะต่อไป
น.ส.ไตรศุลี กล่าวว่า ในโอกาสนี้รองนายกรัฐมนตรีและคณะจะได้ตรวจติดตามความพร้อมในบริการด้านต่างๆ ในท่าอากาศยานเพื่อบริการนักท่องเที่ยวที่จะเพิ่มขึ้นในระยะต่อไป อาทิ การให้บริการ ณ จุดตรวจหนังสือเดินทางขาเข้า ความคืบหน้าการแก้ไขปัญหากระเป๋าสัมภาระล่าช้า การให้บริการรถสาธารณะ ณ ท่าอากาศยาน เป็นต้น
ทั้งนี้ การร่วมต้อนรับนักท่องเที่ยวพร้อมกับลงพื้นที่ตรวจราชการพร้อมกันทั้ง 3 กระทรวงครั้งนี้ เป็นความต่อเนื่องจากการประชุมกําหนดมาตรการรองรับการเดินทางเข้าประเทศไทยเพื่อป้องกันควบคุมโรคโควิด19 ที่นายอนุทินได้เป็นประธาน ที่ทําเนียบรัฐบาล เมื่อวันที่ 5 ม.ค. 66 ซึ่งที่ประชุมได้มีแนวทางดูแลนักท่องเที่ยว เพื่อสร้างความเชื่อมั่นให้กับประชาชนในประเทศ นักท่องเที่ยวที่จะเดินทางมาประเทศไทย ขับเคลื่อนให้ภาคการท่องเที่ยวฟื้นฟูเศรษฐกิจจากความเสียหายของโควิด19 ได้
รัฐบาลไทย-ข่าวทำเนียบรัฐบาล-ดีอีเอส ลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566
วันอาทิตย์ที่ 8 มกราคม 2566
ดีอีเอส ลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566
ดีอีเอส ลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566
วันนี้(8มกราคม66) ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยผู้บริหารและเจ้าหน้าที่กระทรวงฯร่วมลงนามถวายพระพรเนื่องในโอกาสวันคล้ายวันประสูติสมเด็จพระเจ้าลูกเธอเจ้าฟ้าสิริวัณณวรีนารีรัตนราชกัญญาณศาลาสหทัยสมาคมในพระบรมมหาราชวัง
__________________
รัฐบาลไทย-ข่าวทำเนียบรัฐบาล-รองโฆษกรัฐบาล ยกผลสำรวจประชาชนพึงพอใจ “บริการสุขภาพปฐมภูมิ” ส่วนโครงการรับยาใกล้บ้าน ได้เสียงตอบรับดี
วันอาทิตย์ที่ 8 มกราคม 2566
08/01/2566
รองโฆษกรัฐบาล ยกผลสํารวจประชาชนพึงพอใจ “บริการสุขภาพปฐมภูมิ” ส่วนโครงการรับยาใกล้บ้าน ได้เสียงตอบรับดี
รองโฆษกรัฐบาล ยกผลสํารวจประชาชนพึงพอใจ “บริการสุขภาพปฐมภูมิ” ส่วนโครงการรับยาใกล้บ้าน ได้เสียงตอบรับดี
เมื่อวันที่ 8 ม.ค.66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยผลการดํานเนินงานของรัฐบาลด้านการพัฒนาระบบสาธารณสุขและหลักประกันทางสังคม ตามนโยบายของนายอนุทิน ชาญวีรกูล รองนายกรัฐมนตรีและ รมว.สาธารณสุข ในปี 2565 โดยนโยบายการพัฒนาระบบสุขภาพปฐมภูมิ เพื่อลดความเหลื่อมล้ําและสร้างโอกาสเข้าถึงบริการด้านสุขภาพของรัฐอย่างทัดเทียมนั้น มีการขึ้นทะเบียนของหน่วยบริการปฐมภูมิและเครือข่ายหน่วยบริการปฐมภูมิแล้ว 2,879 หน่วย พัฒนาทีมสนับสนุนศักยภาพสหวิชาชีพ จํานวน 3,367 คน
พร้อมกันนี้ กระทรวงสาธารณสุข ยังได้ดําเนินการรับฟังความคิดเห็นจากผู้เกี่ยวข้องกับการจัดบริการสุขภาพปฐมภูมิตามมาตรา 32 แห่งพระราชบัญญัติระบบสุขภาพปฐมภูมิ พ.ศ. 2562 โดยสอบถามทั้งผู้ที่เคยเป็นใช้บริการที่่หน่วยบริการปฐมภูมิ และยังไม่เคยใช้บริการ โดยพบว่า ผู้ที่่เคยใช้บริการที่่หน่วยบริการปฐมภูมิส่วนใหญ่ อยู่ในระดับที่มีความพึงพอใจมากถึงมากที่่สุด ไม่ว่าจะเป็น ด้านเจ้าหน้าที่่หรือบุุคลากรที่่ให้บริการ , ด้านกระบวนการหรือขั้นตอนการให้บริการ , ด้านสถานที่่อุปกรณ์และสิ่งอํานวยความสะดวก ฯลฯ ส่วนความพึงพอใจด้านคุณภาพบริการสุขภาพปฐมภูมิ อยู่ในระดับปานกลางถึงมาก
น.ส.ไตรศุลี กล่าวว่า เพื่อบรรลุเป้าหมายการเพื่อพัฒนาระบบสุขภาพปฐมภูมิ กระทรวงสาธารสุข ได้ขับเคลื่อนเพื่อให้ทุกครอบครัวมีหมอประจําตัว 3 คน หรือ นโยบาย 3 หมอ โดยหมอคนที่ 1 หมอประจําบ้าน คือ อาสาสมัครสาธารณสุขประจําหมู่บ้านหรือ อสม. หมอคนที่ 2 หมอสาธารณสุข คือ บุคลากรในสถานบริการปฐมภูมิ หมอคนที่ 3 หมอครอบครัว คือ แพทย์ในโรงพยาบาล สําหรับ อสม.ที่ผ่านมามีการพัฒนาศักยภาพสู่การเป็นสมาร์ท อสม. และ อสม. หมอประจําบ้าน โดยพัฒนาหลักสูตรและคู่มือการอบรมเพื่อยกระดับกว่า จํานวน 75,086 คน จากเป้าหมาย 75,086 คน คิดเป็นร้อยละ 100 ที่สําคัญยังมีผลสําเร็จของ อสม. ในฐานะหมอประจําบ้าน ร่วมพัฒนาคุณภาพชีวิตกลุ่มเป้าหมายให้ดีขึ้นกว่า 1.2 ล้านคน
น.ส.ไตรศุลี กล่าวว่า อีกด้านที่มีความคืบหน้าเป็นอย่างมากคือ โครงการลดความแออัดในโรงพยาบาลโดยผ่านกลไกร้านขายยาแผนปัจจุบันชั้นหนึ่ง หรือ โครงการผู้ป่วยรับยาใกล้บ้าน โดยสํานักงานหลักประกันสุขภาพแห่งชาติ (สปสช.) ร่วมกับสภาเภสัชกรรม เพิ่มการเข้าถึงบริการปฐมภูมิ เพื่อเป็นการดูแลผู้มีสิทธิหลักประกันสุขภาพแห่งชาติ (บัตรทอง 30 บาท) จัดระบบบริการดูแลโรคทั่วไปหรือการเจ็บป่วยเล็กน้อย ครอบคลุมการดูแล 16 กลุ่มอาการ สามารถรับยาได้ในร้านยาที่เข้าร่วมโครงการ จากผลดําเนินการปรากฏว่าได้รับการตอบรับด้วยดีจากประชาชนผู้มีสิทธิบัตรทองจํานวนมากในการเข้ารับบริการ โดยโครงการดังกล่าวสามารถลดระยะเวลารอรับยา ลดเวลาเดินทาง มีเวลาปรึกษาเภสัชกรเพิ่มขึ้น และลดความแออัดของสถานพยาลได้เป็นอย่างดี
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขาตราด เร่งตรวจสอบสาเหตุ เรือเกิดเหตุเพลิงไหม้ 7 ลำ บริเวณอ่าวทองหลาง จ.ตราด
วันอาทิตย์ที่ 8 มกราคม 2566
สํานักงานเจ้าท่าภูมิภาคสาขาตราด เร่งตรวจสอบสาเหตุ เรือเกิดเหตุเพลิงไหม้ 7 ลํา บริเวณอ่าวทองหลาง จ.ตราด
...
เจ้าท่าตราด เร่งตรวจสอบสาเหตุ เรือเกิดเหตุเพลิงไหม้ 7 ลํา บริเวณอ่าวทองหลาง จ.ตราด
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม มอบหมายให้ นายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ สั่งการให้สํานักเจ้าท่าภูมิภาคสาขาตราด เร่งหาสาเหตุการเกิดเหตุเพลิงไหม้เรือ 7 ลํา พร้อมตรวจสอบคราบน้ํามัน ลดผลกระทบต่อระบบนิเวศโดยรอบ
เมื่อวันที่ 7 มกราคม 2566 เวลา 19.00 น. สํานักงานเจ้าท่าภูมิภาคสาขาตราด ได้รับแจ้งว่าเกิดเหตุเพลิงไหม้เรือจํานวน 7 ลํา เป็นเรือสปีดโบ๊ท 6 ลํา เรือไม้ 1 ลํา บริเวณอ่าวทองหลาง เกาะหมาก ต.เกาะหมาก อ.เกาะกูด จ.ตราด เบื้องต้นคาดว่า เหตุเพลิงไหม้เกิดจากไฟ้ฟ้าลัดวงจรจากเรือที่จอดหลบลมบริเวณอ่าวทองหลาง ประกอบกับช่วงเวลาดังกล่าวมีลมแรงทําให้ลมพัดเพลิงไหม้เรือลําอื่นที่อยู่ในบริเวณเดียวกันด้วย ต่อมาเวลา 21.30 น. หน่วยงานกู้ภัย ฝ่ายปกครอง และองค์การบริหารส่วนตําบลเกาะหมาก ได้เข้าทําการช่วยเหลือจนสามารถควบคุมเพลิงไหม้ไว้ได้ จากเหตุการณ์ครั้งนี้ไม่มีผู้ได้รับบาดเจ็บหรือเสียชีวิตแต่อย่างใด
ทั้งนี้ สํานักงานเจ้าท่าภูมิภาคสาขาตราดจะดําเนินการแจ้งผู้ที่เกี่ยวข้องให้มาพบเจ้าหน้าที่ เพื่อทําการสอบสวนหาสาเหตุ พร้อมออกคําสั่งงดใช้เรือลําดังกล่าวต่อไป หากมีความคืบหน้าจะรีบรายงานให้ทราบต่อไป
รัฐบาลไทย-ข่าวทำเนียบรัฐบาล-สธ.สรุปผลดูแลรักษาผู้บาดเจ็บเพลิงไหม้บ่อนปอยเปต พัฒนาการดำเนินงานร่วมสองประเทศ
วันอาทิตย์ที่ 8 มกราคม 2566
สธ.สรุปผลดูแลรักษาผู้บาดเจ็บเพลิงไหม้บ่อนปอยเปต พัฒนาการดําเนินงานร่วมสองประเทศ
ปลัดกระทรวงสาธารณสุข เผย ข้อมูลการดูแลรักษาผู้บาดเจ็บจากเหตุเพลิงไหม้บ่อนปอยเปต ให้การรักษา 35 ราย ส่วนใหญ่มีอาการสําลักควัน ต้องใส่ท่อช่วยหายใจ 12 ราย รักษาหายทุกราย คงเหลือผู้บาดเจ็บรักษา 7 ราย เป็นกลุ่มสีเหลือง 4 ราย และสีเขียว 3 ราย มีผู้เสียชีวิต
ปลัดกระทรวงสาธารณสุข เผย ข้อมูลการดูแลรักษาผู้บาดเจ็บจากเหตุเพลิงไหม้บ่อนปอยเปต ให้การรักษา35 ราย ส่วนใหญ่มีอาการสําลักควัน ต้องใส่ท่อช่วยหายใจ 12 ราย รักษาหายทุกราย คงเหลือผู้บาดเจ็บรักษา 7 ราย เป็นกลุ่มสีเหลือง 4 ราย และสีเขียว 3 ราย มีผู้เสียชีวิตในกัมพูชา 25 ราย และในไทย 1 ราย นําผลถอดบทเรียน 4 ข้อ เพื่อพัฒนาการดําเนินงานร่วมสองประเทศ
วันนี้ (8 มกราคม 2566) นายแพทย์โอภาส การย์กวินพงศ์ ปลัดกระทรวงสาธารณสุข กล่าวถึงการดูแลผู้ได้รับบาดเจ็บจากเหตุเพลิงไหม้โรงแรมแกรนด์ไดมอนด์ ซิตี้ แอนด์ คาสิโน ปอยเปต ประเทศกัมพูชา ว่า ได้รับรายงานจาก นพ.ประภาส ผูกดวง นายแพทย์สาธารณสุขจังหวัดสระแก้ว ว่ามีการปิดศูนย์ปฏิบัติการฉุกเฉิน ด้านการแพทย์และสาธารณสุข (EOC) เพื่อตอบโต้สถานการณ์แล้ว พร้อมทั้งสรุปข้อมูลการปฏิบัติการ ตั้งแต่วันที่ 29 ธันวาคม 2565 - 5 มกราคม 2566 โดยมีผู้บาดเจ็บทั้งหมด 115 ราย เป็นเพศชาย 57% เพศหญิง 43% ให้การรักษาในโรงพยาบาลจํานวน 35 ราย อยู่ในช่วงอายุ 15-29 ปี มากที่สุด 20 ราย อายุ 30-44 ปี 9 ราย อายุ 45 – 59 ปี2 ราย และอายุ 60 ปีขึ้นไป 5 ราย อาการที่เข้ารับการรักษา คือ ทางเดินหายใจ (สําสักควัน) 76% อาการทางกระดูก 12% และแผลไฟไหม้ (Burn) ระดับ 1อีก 12% โดยมีผู้บาดเจ็บที่ต้องใส่ท่อช่วยหายใจ เนื่องจากสําลักควัน 12 ราย ทั้งนี้ ในวันที่ 29 ธันวาคม 2565 ซึ่งเป็นวันแรกที่รับผู้บาดเจ็บ เป็นผู้ป่วยอาการหนักสีแดง 10 ราย ปานกลางสีเหลือง 9 ราย และเล็กน้อยสีเขียว 16 ราย ส่งเข้ารับการรักษาในโรงพยาบาลทั้งในจังหวัดสระแก้ว และใกล้เคียง ก่อนส่งต่อรักษาตามภูมิลําเนา ได้แก่ สระแก้ว 6 ราย กรุงเทพมหานคร 5 ราย นครศรีธรรมราช 2 ราย สกลนคร 2 ราย และจังหวัดอื่น ๆ อีก 12 จังหวัดๆ ละ 1 ราย ไม่ทราบที่อยู่ 8 ราย ทุกรายมีแนวโน้มอาการดีขึ้นตามลําดับ ปัจจุบันคงเหลือผู้บาดเจ็บสีเหลือง 4 ราย และสีเขียว 3 ราย ส่วนผู้เสียชีวิตที่ประเทศกัมพูชามี 25 ราย เป็นคนไทย 19 ราย เนปาล 1 ราย ยังไม่ทราบสัญชาติ 5 ราย รักษาแล้วเสียชีวิตที่ประเทศไทย 1 ราย และยังมีผู้สูญหายรอการพิสูจน์ 4 ราย ศพรอพิสูจน์ที่ประเทศกัมพูชาอีก 5 ราย
นายแพทย์โอภาสกล่าวต่อว่า หลังปิดศูนย์ปฏิบัติการฉุกเฉินฯ สํานักงานสาธารณสุขจังหวัดสระแก้วได้มีการประชุมสรุปผลการดําเนินงาน ทบทวนปัญหาอุปสรรค และถอดบทเรียนการปฏิบัติการ เพื่อเป็นแนวทางในการพัฒนาการเตรียมความพร้อมรับสถานการณ์ฉุกเฉินและภัยพิบัติที่อาจเกิดขึ้นในอนาคต โดยมีแนวทางการพัฒนา คือ1.ทบทวนแผนโครงสร้างสายบัญชาการ และสายปฏิบัติการให้เป็นปัจจุบัน ทั้งจังหวัดสระแก้วและจังหวัดคู่แฝดในประเทศกัมพูชา 2.ให้มีการซ้อมแผนเตรียมความพร้อม อย่างน้อย 1 ครั้งต่อปี 3.ให้มีการติดตามข้อมูลผู้บาดเจ็บ และเสียชีวิตจากฝั่งประเทศกัมพูชา และ 4.สร้างระบบ Twin City และ Twin Hospital ระหว่างประเทศไทยและประเทศกัมพูชา
********************************************* 8 มกราคม 2566
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับกระทรวงการท่องเที่ยวและกีฬา กระทรวงสาธารณสุข ร่วมกันพิจารณาเตรียมความพร้อม รับนักท่องเที่ยวต่างชาติที่จะเพิ่มขึ้น
วันอาทิตย์ที่ 1 มกราคม 2566
01/01/2566
โฆษกรัฐบาลเผย นายกฯ กําชับกระทรวงการท่องเที่ยวและกีฬา กระทรวงสาธารณสุข ร่วมกันพิจารณาเตรียมความพร้อม รับนักท่องเที่ยวต่างชาติที่จะเพิ่มขึ้น
โฆษกรัฐบาลเผย นายกฯ กําชับกระทรวงการท่องเที่ยวและกีฬา กระทรวงสาธารณสุข ร่วมกันพิจารณาเตรียมความพร้อม รับนักท่องเที่ยวต่างชาติที่จะเพิ่มขึ้น ด้วยมาตรการที่เหมาะสม คํานึงถึงความปลอดภัยด้านสุขภาพ
วันนี้(1ม.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีข้อสั่งการกําชับให้กระทรวงการท่องเที่ยวและกีฬาและกระทรวงสาธารณสุขร่วมกันพิจารณาเตรียมความพร้อมรับนักท่องเที่ยวจากต่างประเทศที่จะเพิ่มขึ้นในปี2566ด้วยมาตรการที่เหมาะสมโดยให้คํานึงถึงความปลอดภัยด้านสุขภาพตามมาตรการโควิด-19ด้วย
นายอนุชาฯกล่าวว่านายกรัฐมนตรีได้กําชับให้กระทรวงการท่องเที่ยวและกีฬาร่วมกับกระทรวงสาธารณสุขกําหนดมาตรการสําหรับนักท่องเที่ยวจากต่างประเทศที่จะเดินทางเข้ามาประเทศไทยซึ่งคาดว่าจะมีมากยิ่งขึ้นโดยจะต้องให้ความสําคัญกับความปลอดภัยด้านสุขภาพในขณะเดียวกันให้เตรียมพร้อมมาตรการป้องกันโรคโควิด-19เน้นดูแลความปลอดภัยด้านสุขภาพให้กับคนไทยนอกจากนี้หน่วยงานที่เกี่ยวข้องต้องติดตามข้อมูลรายละเอียดและความคืบหน้าของมาตรการที่จะมีการประกาศจากประเทศต่างๆอย่างใกล้ชิดเพื่อการเตรียมการในส่วนที่เกี่ยวข้องให้สามารถรองรับนักท่องเที่ยวได้ทันทีทั้งนี้กรณีที่ทางการจีนประกาศเปิดประเทศและนักท่องเที่ยวชาวจีนสามารถเดินทางออกนอกประเทศได้อย่างเต็มที่ภาคเอกชนไทยคาดการณ์ว่าในช่วง3เดือนแรกของปี2566จะมีนักท่องเที่ยวชาวจีนประมาณ300,000คนซึ่งจะส่งผลให้ททท.มีการปรับเป้าหมายนักท่องเที่ยวต่างประเทศจากเดิม20ล้านคนเป็น25ล้านคนต่อปี
“ภายหลังจากที่ประเทศไทยเปิดรับการเดินทางเข้าประเทศทําให้ภาคการท่องเที่ยวของไทยค่อยๆฟื้นตัวอย่างต่อเนื่องซึ่งนายกรัฐมนตรีย้ํานโยบายให้เดินหน้ากิจกรรมทางเศรษฐกิจควบคู่ไปกับมาตรการด้านสาธารณสุขที่รัดกุมเพื่อให้ประชาชนในหลากหลายสาขาอาชีพมีงานทํามีรายได้โดยไม่ขัดต่อสถานการณ์การควบคุมโรคโควิด-19ของทั่วโลกพร้อมกําชับให้กระทรวงการท่องเที่ยวและกีฬา,กระทรวงสาธารณสุขและหน่วยงานที่เกี่ยวข้องทุกฝ่ายเตรียมความพร้อมรับนักท่องเที่ยวต่างประเทศจากทั่วโลกที่จะเดินทางเข้าประเทศไทยเพิ่มมากขึ้นในปี2566นี้ให้เกิดความปลอดภัยอย่างเต็มที่ภายใต้มาตรการทางสาธารณสุขรวมทั้งภาครัฐและภาคเอกชนต้องมีการส่งเสริมสนับสนุนให้คนไทยทุกคนร่วมเป็นเจ้าบ้านที่ดีเพื่อดึงดูดนักท่องเที่ยวต่างชาติเข้าประเทศไทยด้วย”นายอนุชาฯกล่าว
————
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขาพัทยา เข้าช่วยเรือใบเกิดอุบัติเหตุพลิกคว่ำกลางทะเล หลังออกตรวจตราความปลอดภัยทางน้ำ
วันอาทิตย์ที่ 1 มกราคม 2566
สํานักงานเจ้าท่าภูมิภาคสาขาพัทยา เข้าช่วยเรือใบเกิดอุบัติเหตุพลิกคว่ํากลางทะเล หลังออกตรวจตราความปลอดภัยทางน้ํา
...
เจ้าท่าพัทยา เข้าช่วยเรือใบเกิดอุบัติเหตุพลิกคว่ํากลางทะเล หลังออกตรวจตราความปลอดภัยทางน้ํา
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้สั่งการให้สํานักงานเจ้าท่าภูมิภาคส่วนกลางและส่วนภูมิภาค เฝ้าระวังด้านความปลอดภัยการเดินทางทางน้ําช่วงเทศกาลปีใหม่ อุบัติเหตุต้องเป็นศูนย์ตามนโยบายรัฐบาลและกระทรวงคมนาคม
วันที่ 31 ธันวาคม 2565 เวลาประมาณ 14.00 น. สํานักงานเจ้าท่าภูมิภาคสาขาพัทยา นําเรือตรวจการณ์เจ้าท่า 285 ลาดตระเวนอํานวยความปลอดภัยในเส้นทางเดินเรือ บริเวณท่าเทียบเรือพัทยาใต้และเกาะล้าน ได้ตรวจพบบุคคลเล่นเรือใบเกิดอุบัติเหตุเรือใบพลิกคว่ําไม่สามารถเดินเรือต่อไปได้ และนั่งรอคอยความช่วยเหลือบนเรือใบที่พลิกคว่ํากลางทะเล อยู่ทางด้านทิศตะวันตกของเกาะครกประมาณ 1 ไมล์ทะเล เจ้าหน้าที่เรือตรวจการณ์เจ้าท่า 285 จึงได้เข้าทําการช่วยเหลือบุคคลดังกล่าว ภายหลังทราบชื่อว่า นายสุวรรณ ภู่ภพสกุล อายุ 60 ปี ได้แล่นเรือใบออกจากสโมสรราชวรุณฝั่งพัทยา เพื่อการสันทนาการจนเดินเรือมาถึงบริเวณเกาะครก เกิดประสบคลื่นใหญ่จนทําให้เรือพลิกคว่ํา จึงได้พยายามปีนขึ้นเรือและนั่งรออยู่บนเรือที่พลิกคว่ํา เพื่อรอการช่วยเหลือจนเรือเจ้าหน้าที่มาตรวจพบ
ในการนี้ สํานักงานเจ้าท่าภูมิภาคสาขาพัทยา ได้ประสานไปยังเรือกู้ภัยเมืองพัทยา เพื่อดําเนินการชักลากเรือประสบเหตุลําดังกล่าว ไม่ให้กีดขวางการเดินเรือ เพื่อนํากลับเข้าฝั่งได้อย่างปลอดภัย ทั้งนี้ หากประชาชนพบเห็นความไม่ปลอดภัยทางน้ํา สามารถโทรได้ที่ 1199 สายด่วนกรมเจ้าท่า ตลอด 24 ชั่วโมง
รัฐบาลไทย-ข่าวทำเนียบรัฐบาล-ดีอีเอส เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯพระบรมราชินี และร่วมลงนามถวายพระพรเนื่องในโอกาสวันขึ้นปีใหม่ พ.ศ.2566
วันอาทิตย์ที่ 1 มกราคม 2566
ดีอีเอส เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯพระบรมราชินี และร่วมลงนามถวายพระพรเนื่องในโอกาสวันขึ้นปีใหม่ พ.ศ.2566
ดีอีเอส เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯพระบรมราชินี และร่วมลงนามถวายพระพรเนื่องในโอกาสวันขึ้นปีใหม่ พ.ศ.2566
เมื่อวันที่1มกราคม2566นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีและร่วมลงนามถวายพระพรเนื่องในโอกาสวันขึ้นปีใหม่พ.ศ.2566ณห้องแดงอาคารหน่วยราชการในพระองค์904ด้านตะวันออกศาลาว่าการพระราชวังในพระบรมมหาราชวัง
___________________
รัฐบาลไทย-ข่าวทำเนียบรัฐบาล-คณะผู้บริหารกระทรวงฯ เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และร่วมลงนามถวายพระพรเนื่องในโอกาสวันขึ้นปีใหม่ พ.ศ.2566
วันอาทิตย์ที่ 1 มกราคม 2566
คณะผู้บริหารกระทรวงฯ เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และร่วมลงนามถวายพระพรเนื่องในโอกาสวันขึ้นปีใหม่ พ.ศ.2566
คณะผู้บริหารกระทรวงฯ เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และร่วมลงนามถวายพระพรเนื่องในโอกาสวันขึ้นปีใหม่ พ.ศ.2566
เมื่อวันที่1มกราคม2566นางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยคณะผู้บริหารกระทรวงฯเข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีและร่วมลงนามถวายพระพรเนื่องในโอกาสวันขึ้นปีใหม่พ.ศ.2566ณศาลาสหทัยสมาคมในพระบรมมหาราชวัง
___________________
รัฐบาลไทย-ข่าวทำเนียบรัฐบาล-อธิบดีกรมราง ลงพื้นที่ตรวจความพร้อมรองรับการเดินทางของประชาชนที่ร่วมกิจกรรม Countdown ปีใหม่ 2023
วันเสาร์ที่ 31 ธันวาคม 2565
อธิบดีกรมราง ลงพื้นที่ตรวจความพร้อมรองรับการเดินทางของประชาชนที่ร่วมกิจกรรม Countdown ปีใหม่ 2023
.....
วันนี้ (31 ธันวาคม 2565) นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม พร้อมเจ้าหน้าที่ลงพื้นที่ตรวจสอบการดําเนินงานตามมาตรการอํานวยความสะดวกและปลอดภัยรองรับการเดินทางของประชาชนในช่วงเทศกาลปีใหม่ 2566 ระหว่างวันที่ 29 ธันวาคม 2565 ถึง 4 มกราคม 2566 ที่สถานีรถไฟกรุงเทพ (หัวลําโพง) และรถไฟฟ้าใต้ดินสถานีหัวลําโพงจากนั้นเดินทางไปยังสถานีสุขุมวิทและสถานีอโศก ซึ่งเป็นจุดเชื่อมต่อรถไฟฟ้าที่มีประชาชนมาใช้บริการจํานวนมาก จากนั้นเดินทางไปยังสถานีชิดลม สถานีสยามและสถานีเจริญนคร
เนื่องจากในช่วงคืนนี้ซึ่งเป็นวันสิ้นปีคาดว่าจะมีประชาชนไปร่วมกิจกรรมงานส่งท้ายปีเก่าต้อนรับปีใหม่ 2566 (Countdown 2023) และกิจกรรมสวดมนต์ข้ามปี ซึ่งมีหลายแห่งที่จัดกิจกรรมใกล้เคียงสถานีรถไฟ อาทิ ศูนย์การค้าเซ็นทรัลเวิลด์ ราชประสงค์ (ใกล้ BTS สถานีชิดลม) สยามพารากอน (ใกล้ BTS สถานีสยาม) ศูนย์การค้าไอคอนสยาม (สายสีทอง สถานีเจริญนคร) เอเชียทีค เดอะ ริเวอร์ฟร้อนท์ (ใกล้ BTS สถานีสะพานตากสิน) และวัดพระเชตุพนวิมลมังคลาราม (MRT สีน้ําเงิน สถานีสนามไชย)
โดย กรมการขนส่งทางรางได้ประสานงานผู้ให้บริการระบบรถไฟฟ้า เพิ่มความถี่ขบวนรถในช่วงที่มีประชาชนเดินทางหนาแน่น รวมทั้งขยายระยะเวลาการให้บริการจนถึงเวลา 02.00 น. ของวันที่ 1 มกราคม 2566 เพื่อรองรับประชาชนที่เดินทางกลับ ทั้งนี้ ได้กําชับผู้ให้บริการเพิ่มความเข้มข้นในเรื่องการอํานวยความสะดวกและความปลอดภัยในการให้บริการ โดยในสถานีที่มีผู้มาใช้บริการหนาแน่น จะมีการเพิ่มจุดจําหน่ายบัตรโดยสาร และเพิ่มกําลังเจ้าหน้าที่ เพื่อช่วยดําเนินมาตรการบริการจัดการผู้โดยสาร (Crowd Control) ที่สถานีรถไฟฟ้า ทั้งชั้นพื้นถนน ชั้นจําหน่ายตั๋ว และชั้นชานชาลา เพื่อให้เกิดความปลอดภัยสูงสุดแก่ผู้ใช้บริการระบบราง
กรมการขนส่งทางราง ห่วงใยผู้ใช้บริการระบบรางช่วงวันหยุดช่วงเทศกาลปีใหม่ 2566 เดินทางสะดวก ปลอดภัย ห่างไกล COVID-19
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ถวายแจกันดอกไม้และลงนามถวายพระพรพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เนื่องในวันขึ้นปีใหม่ 2566
วันอาทิตย์ที่ 1 มกราคม 2566
01/01/2566
รัฐมนตรีว่าการกระทรวงมหาดไทย ถวายแจกันดอกไม้และลงนามถวายพระพรพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เนื่องในวันขึ้นปีใหม่ 2566
รัฐมนตรีว่าการกระทรวงมหาดไทย ถวายแจกันดอกไม้และลงนามถวายพระพรพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เนื่องในวันขึ้นปีใหม่ 2566
วันนี้ (1 ม.ค. 66) เวลา 08.30 น. ณ ห้องแดง อาคารหน่วยราชการในพระองค์ 904 ด้านตะวันออก ศาลาว่าการพระราชวัง ในพระบรมมหาราชวัง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ถวายแจกันดอกไม้และลงนามถวายพระพรพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เนื่องในโอกาสวันขึ้นปีใหม่ 2566 ด้วยสํานึกในพระมหากรุณาธิคุณและความจงรักภักดี
รัฐบาลไทย-ข่าวทำเนียบรัฐบาล-นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสขึ้นปีใหม่ พุทธศักราช 2566
วันอาทิตย์ที่ 1 มกราคม 2566
01/01/2566
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสขึ้นปีใหม่ พุทธศักราช 2566
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสขึ้นปีใหม่ พุทธศักราช 2566
วันนี้(1ม.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเผยว่าวันนี้(1มกราคม2566)เวลา09.00น.ณห้องแดงอาคารหน่วยราชการในพระองค์904ด้านตะวันออกในพระบรมมหาราชวังพลเอกประยุทธ์จันทร์โอชานายกรัฐมนตรีและนางนราพรจันทร์โอชาภริยาลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีเนื่องในโอกาสขึ้นปีใหม่พุทธศักราช2566โดยมีรองนายกรัฐมนตรีและภริยาเข้าร่วมด้วย
นายกรัฐมนตรีและภริยาถวายความเคารพพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีแล้วทูลเกล้าฯถวายแจกันดอกไม้เบื้องหน้าพระบรมฉายาลักษณ์ฯดังนี้
ชุดที่1นายกรัฐมนตรีพร้อมรองนายกรัฐมนตรีในนาม“นายกรัฐมนตรีและคณะรัฐมนตรี”
ชุดที่2นายกรัฐมนตรีและภริยาในนาม“นายกรัฐมนตรีและภริยา”
ชุดที่3ภริยานายกรัฐมนตรีพร้อมภริยารองนายกรัฐมนตรีในนาม“คณะคู่สมรสคณะรัฐมนตรี”
จากนั้นนายกรัฐมนตรีและภริยาลงนามถวายพระพรถวายความเคารพพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินี
———-
รัฐบาลไทย-ข่าวทำเนียบรัฐบาล-“ทิพานัน” เผยชาวสิงห์บุรีต้อนรับ “พล.อ.ประยุทธ์” อบอุ่น  มอบจดหมายกำลังใจแด่นายกฯ   ชี้โครงการข้าวรักษ์โลกชาวนาไทยได้ประโยชน์อย่างยั่งยืน
วันศุกร์ที่ 6 มกราคม 2566
06/01/2566
“ทิพานัน” เผยชาวสิงห์บุรีต้อนรับ “พล.อ.ประยุทธ์” อบอุ่น  มอบจดหมายกําลังใจแด่นายกฯ   ชี้โครงการข้าวรักษ์โลกชาวนาไทยได้ประโยชน์อย่างยั่งยืน
“ทิพานัน” เผยชาวสิงห์บุรีต้อนรับ “พล.อ.ประยุทธ์” อบอุ่น  มอบจดหมายกําลังใจแด่นายกฯ   ชี้โครงการข้าวรักษ์โลกชาวนาไทยได้ประโยชน์อย่างยั่งยืน
วันที่ 6 มกราคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรีเปิดเผยว่าวันนี้ที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่ตรวจราชการ ณ จังหวัดสิงห์บุรี และเป็นประธานเปิดกิจกรรม “ข้าวรักษ์โลก” ในพื้นที่นานําร่อง หมู่ที่ 1 ต.น้ําตาล อ.อินทร์บุรี จ.สิงห์บุรี โดยนายกรัฐมนตรีจะขับรถดํานาปลูกข้าว ร่วมกับชาวนา พร้อมกับปล่อยปลาร่วมกับเกษตรกร
“จากการพูดคุยกับพ่อแม่พี่น้องชาวนาที่เข้าร่วมโครงการข้าวรักษ์โลกปลื้มโครงการนี้ เพราะเพิ่มรายได้และเป็นการทํานาที่ไม่ทําลายสิ่งแวดล้อม ไม่ทําลายสุขภาพของเกษตรกรและผู้บริโภค ทําให้คุณภาพชีวิตของชาวนาที่เข้าร่วมโครงการดีขึ้นมาก และเป็นการต่อยอดโมเดลเศรษฐกิจ BCG ที่เห็นผลได้จริงและยั่งยืน ซึ่งพล.อ.ประยุทธ์ จันทร์โอชา นายกรัฐมนตรี มีความยินดีที่ได้เห็นรอยยิ้มของพ่อแม่พี่น้องชาวนาไทยและเห็นผลสําเร็จของโครงการข้าวรักษ์โลกที่ต่อยอดโมเดลเศรษฐกิจ BCG เป็นการปฏิวัติการทํานาใหม่เพื่อคุณภาพชีวิตที่ดีขึ้นอย่างยั่งยืน เป็นไปตามแนวทางของรัฐบาลในการยกระดับคุณภาพข้าวไทยออกสู่เวทีโลก” น.ส.ทิพานัน กล่าว
น.ส.ทิพานัน กล่าวว่า นอกจากการต้อนรับที่อบอุ่นและรอยยิ้มที่แสดงให้เห็นถึงผลลัพธ์ความสําเร็จที่โครงการข้าวรักษ์โลก BCG แล้ว พล.อ.ประยุทธ์ จันทร์โอชา ยังได้รับกําลังใจจากประชาชนในพื้นที่อย่างมากที่มารอต้อนรับ และมีภาพความประทับใจ จากตัวแทนประชาชนเป็นจดหมายน้อยเขียนด้วยลายมือว่า “ลุงตู่ สู้ สู้ สู้ คนอ.อินทร์บุรี จ.สิงห์บุรี ขอเป็นกําลังใจให้ท่านนายกอยู่คู่กับประชาชนชาวไทยตลอดปีและตลอดไปค่ะ ขอลายเซนต์จากนายกตู่ด้วยนะ จากประชาชนคนศูนย์ข้าว”
"ท่านนายกฯ จึงลงลายเซนต์แสดงความขอบคุณในน้ําใจและกําลังใจที่ตัวแทนเกษตรกรส่งข้อความมาให้บนจดหมายกลับให้ประชาชนด้วย" น.ส. ทิพานัน กล่าว
รัฐบาลไทย-ข่าวทำเนียบรัฐบาล-รักษาราชการแทนรองปลัดฯ เอกภัทร เข้ารับพระราชทานปฏิทินหลวง พุทธศักราช 2566
วันศุกร์ที่ 6 มกราคม 2566
06/01/2566
รักษาราชการแทนรองปลัดฯ เอกภัทร เข้ารับพระราชทานปฏิทินหลวง พุทธศักราช 2566
รักษาราชการแทนรองปลัดฯ เอกภัทร เข้ารับพระราชทานปฏิทินหลวง พุทธศักราช 2566
เมื่อวันที่ 5 มกราคม 2566 นายเอกภัทร วังสุวรรณ เลขาธิการคณะกรรมการอ้อยและน้ําตาลทราย รักษาราชการแทนรองปลัดกระทรวงอุตสาหกรรม เป็นผู้แทนกระทรวงอุตสาหกรรม เข้ารับพระราชทานปฏิทินหลวง พุทธศักราช 2566 ณ อาคารสํานักพระราชวัง เพื่อนําไปใช้ประโยชน์ต่อไป
รัฐบาลไทย-ข่าวทำเนียบรัฐบาล-พม. โดย กคช. จับมือ ธอส. เร่งช่วยผู้มีรายได้น้อยมีบ้านอยู่อาศัยที่ดี มีคุณภาพ
วันศุกร์ที่ 6 มกราคม 2566
พม. โดย กคช. จับมือ ธอส. เร่งช่วยผู้มีรายได้น้อยมีบ้านอยู่อาศัยที่ดี มีคุณภาพ
พม. โดย กคช. จับมือ ธอส. เร่งช่วยผู้มีรายได้น้อยมีบ้านอยู่อาศัยที่ดี มีคุณภาพ
วันนี้ (5 ม.ค. 66) เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมเพื่อหาแนวทางความร่วมมือในการขับเคลื่อนงานด้านที่อยู่อาศัย โดยการให้ความช่วยเหลือและสนับสนุนแบบหน่วยงานรัฐกับหน่วยงานรัฐ ระหว่างกระทรวงการพัฒนาสังคมและความมั่นคงของมนุษย์ (พม.) โดยการเคหะแห่งชาติ (กคช.) กับ ธนาคารอาคารสงเคราะห์ (ธอส.) ทั้งนี้ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) นายทวีพงษ์ วิชัยดิษฐ ผู้ว่าการการเคหะแห่งชาติ พร้อมคณะ นายฉัตรชัย ศิริไล กรรมการผู้จัดการ ธอส. พร้อมคณะ ร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์
นายจุติ กล่าวว่า วันนี้ ได้มีการประชุมหารือเพื่อหาวิธีเร่งรัดให้คนจนได้มีบ้านอยู่อาศัยเร็วขึ้น มากขึ้น และคุณภาพดีขึ้น อีกทั้งเป็นการปรับปรุงฐานะทางการคลัง การเงินของ กคช. นอกจากนี้ ยังเป็นการสนับสนุนนโยบายของรัฐบาลว่า ทุกหน่วยงานต้องบูรณาการร่วมกันช่วยแก้ปัญหาให้ประชาชนแบบพุ่งเป้า ด้วยวิธีการของรัฐบาลอิเล็กทรอนิกส์และเทคโนโลยีมาช่วยในการทํางาน ซึ่งวันนี้ เรามีการแบ่งปันข้อมูลการบริหารงาน โดย ธอส. ต้องการให้คนไทยมีบ้านเป็นของตนเอง ในขณะที่ กคช. ต้องการให้คนไทยมีบ้านและคุณภาพชีวิตที่ดี โดยมุ่งเน้นผู้มีรายได้น้อย และเมื่อ 2 องค์กร มาร่วมกัน ย่อมจะเกิดพลังขับเคลื่อนที่มีศักยภาพมาก เพราะจะทําให้คนไทยมีบ้านอยู่อาศัยที่ดี มีคุณภาพ และเกิดทางเลือกที่ว่า จะเช่าอยู่หรือเป็นเจ้าของ ทั้งนี้ อยากให้คํามั่นกับประชาชนว่า ถึงแม้ว่าเหลือเวลาบริหารงานอีกไม่มาก แต่จะไม่มีใครผ่อนคันเร่งแน่นอน ซึ่งต้องการทํางานเรื่องนี้ให้ประชาชนได้มีบ้านอยู่อาศัยให้ดีที่สุดและรวดเร็วที่สุด
รัฐบาลไทย-ข่าวทำเนียบรัฐบาล-นายกรัฐมนตรี และรัฐมนตรีว่าการกระทรวงกลาโหม แสดงความเสียใจกับการสูญเสียกำลังพล จากภารกิจเก็บกู้ทุ่นระเบิด ชายแดน ไทย - เขมร ให้เป็นพื้นที่ปลอดภัย
วันพฤหัสบดีที่ 5 มกราคม 2566
05/01/2566
นายกรัฐมนตรี และรัฐมนตรีว่าการกระทรวงกลาโหม แสดงความเสียใจกับการสูญเสียกําลังพล จากภารกิจเก็บกู้ทุ่นระเบิด ชายแดน ไทย - เขมร ให้เป็นพื้นที่ปลอดภัย
นายกรัฐมนตรี และรัฐมนตรีว่าการกระทรวงกลาโหม แสดงความเสียใจกับการสูญเสียกําลังพล จากภารกิจเก็บกู้ทุ่นระเบิด ชายแดน ไทย - เขมร ให้เป็นพื้นที่ปลอดภัย
วันนี้ (วันที่ 5 มกราคม 2566) พลเอก คงชีพ ตันตระวาณิชย์ โฆษกกระทรวงกลาโหมเปิดเผยว่า พล.อ.ประยุทธ์ จันทร์โอชา นรม.และ รมว.กห. ได้กล่าวแสดงความเสียใจ กับการสูญเสียและบาดเจ็บสาหัส ของกําลังทหาร 2 นาย ที่ประสบเหตุเหยียบทุ่นระเบิด ระหว่างปฏิบัติหน้าที่เก็บกู้ทุ่นระเบิด บริเวณพื้นที่ชายแดนช่องพระพะลัย อ.กันทรลักษณ์ จว.ศรีษะเกษ ในภารกิจการปฏิบัติการทุ่นระเบิดเพื่อมนุษยธรรม บริเวณชายแดน ไทย- กัมพูชา ที่ยังมีตกค้างจํานวนมาก เพื่อเป็นพื้นที่ปลอดภัยสําหรับประชาชนทั้งสองประเทศ ให้สามารถดํารงชีวิตอย่างปกติ
โดย นรม.และ รมว.กห. ได้สั่งการ ให้ บก.ทท.และ ทบ. เข้าไปช่วยเหลือดูแลผู้ได้รับบาดเจ็บ ให้ได้รับการรักษาพยาบาลอย่างเต็มที่ และหากจําเป็นให้เคลื่อนย้ายเข้ารับการรักษาเร่งด่วน ณ รพ.ส่วนกลาง สําหรับผู้เสียชีวิต ขอให้ดูแลสิทธิกําลังพลและร่วมประกอบพิธีทางศาสนาอย่างสมเกียรติ พร้อมทั้งให้เข้าไปช่วยเหลือดูแลครอบครัวของกําลังพลทั้งสองต่อเนื่องกันไป ทั้งนี้ ขอให้กําชับกําลังพลที่เข้าปฏิบัติภารกิจ ให้เพิ่มความระมัดระวังในการปฏิบัติหน้าที่มากขึ้น เนื่องจากเป็นพื้นที่สงครามในอดีต ที่มีทุ่นระเบิดตกค้างเป็นจํานวนมาก
โฆษก กห. กล่าวเพิ่มเติมว่า เหตุดังกล่าวเกิดขึ้น เวลา 10.30 น. ของวันนี้ ระหว่างการปฏิบัติภารกิจเก็บกู้ทุ่นระเบิด โดย ส.อ.อัครพล ภูวดลวรนาถ จนท.สํารวจทางเทคนิค ได้รับบาดเจ็บสาหัสและเสียชีวิตในเวลาต่อมา สําหรับ ส.อ.วรงค์กร ศรีงาม ผบส.สุนัขตรวจค้นทุ่นระเบิด ได้รับบาดเจ็บสาหัส ส่งตัวเข้ารับการรักษาตัว ณ รพ.ขุนหาญ ทั้งนี้ กห. จะยังคงเดินหน้าภารกิจการเก็บกู้ทุ่นระเบิดเพื่อมนุษยธรรมต่อไป เพื่อให้เป็นพื้นที่ปลอดภัยทั้งหมด โดยจากผลสํารวจพื้นที่ในประเทศไทย ยังคงมีพื้นที่อันตรายที่ต้องเก็บกู้ทุ่นระเบิดอีก 29.7 ตร.กม.ใน 6 จว. และที่ผ่านมา กองทัพเข้าไปเก็บกู้ เป็นพื้นที่ปลอดภัยแล้ว 2,527 ตร.กม. ครอบคลุม 21 จว.
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันศุกร์ที่ 6 มกราคม 2566
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง บริเวณสถานีศรีอุดม สถานีศรีเอี่ยม และศูนย์ซ่อมบํารุง บนถนนศรีนครินทร์ โดยได้ตรวจสอบการจัดเก็บอุปกรณ์ที่ไม่ใช้งาน การยึดวัสดุอุปกรณ์ให้มีความมั่นคงแข็งแรงเรียบร้อย พร้อมทั้งเน้นย้ําให้เจ้าหน้าที่ทุกคนและผู้เกี่ยวข้องทุกหน่วยงาน ปฏิบัติตามมาตรฐานความปลอดภัยตามที่กฎหมายกําหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ
นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกําหนดของกระทรวงสาธารณสุข สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-ปลัดฯณัฐพล นั่งหัวโต๊ะเคาะโครงการปี 67 ของ สปอ. มุ่งเป้าสร้างความสำเร็จ 4 มิติ
วันศุกร์ที่ 6 มกราคม 2566
06/01/2566
ปลัดฯณัฐพล นั่งหัวโต๊ะเคาะโครงการปี 67 ของ สปอ. มุ่งเป้าสร้างความสําเร็จ 4 มิติ
ปลัดฯณัฐพล นั่งหัวโต๊ะเคาะโครงการปี 67 ของ สปอ. มุ่งเป้าสร้างความสําเร็จ 4 มิติ
วันนี้ (6 มกราคม 2566) เวลา 10.00 น. ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมหารือการจัดทําโครงการ ประจําปีงบประมาณ พ.ศ. 2567 ของสํานักงานปลัดกระทรวงอุตสาหกรรม โดยให้สอดคล้องตามโครงสร้าง ภารกิจ และทิศทางการพัฒนาอุตสาหกรรมเศรษฐกิจในอนาคต ตามเป้าหมายความสําเร็จ 4 มิติ ประกอบด้วย มุ่งความสําเร็จทางธุรกิจ การดูแลสังคม การรักษาสิ่งแวดล้อม และการกระจายรายได้สู่ประชาชน โดยมี นางสาวณัฏฐิยา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายวีระกิตติ์ รันทธนวิชญ์ ผู้ตรวจราชการกระทรวงอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ผู้อํานวยการกอง/ศูนย์ ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม พร้อมกันนี้ นายสมพล โนดไธสง นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม สํานักงานอุตสาหกรรมทุกจังหวัด และสถาบันเครือข่าย ประชุมผ่านทางระบบออนไลน์
รัฐบาลไทย-ข่าวทำเนียบรัฐบาล-แผนเฉพาะกิจเพื่อการแก้ไขปัญหามลพิษด้านฝุ่นละออง ปี 2566
วันศุกร์ที่ 6 มกราคม 2566
แผนเฉพาะกิจเพื่อการแก้ไขปัญหามลพิษด้านฝุ่นละออง ปี 2566
วันพฤหัสบดีที่ 5 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลยกระดับการแก้ปัญหาฝุ่นละอองให้มีประสิทธิภาพ
โดยเห็นชอบแผนเฉพาะกิจเพื่อการแก้ไขปัญหามลพิษด้านฝุ่นละออง ปี 2566
ซึ่งพัฒนามาจากการถอดบทเรียนปี 2565 ประกอบด้วย
การบูรณาการข้อมูลสําหรับเร่งประชาสัมพันธ์และแจ้งเตือนล่วงหน้า 7 วัน
เพื่อลดความสับสนสร้างความเชื่อมั่นแก่ประชาชน
ยกระดับการดําเนินงานในการควบคุมฝุ่นละอองจากแหล่งกําเนิด การบริหารจัดการเชื้อเพลิงแบบครบวงจร
กํากับดูแลการดําเนินงานทุกระดับอย่างเข้มงวด พร้อมติดตาม ประเมินสถานการณ์อย่างต่อเนื่อง
พัฒนาระบบคาดการณ์ ป้องกัน และควบคุมการเกิดไฟในทุกพื้นที่
ผลักดันกลไกระหว่างประเทศเพื่อป้องกันและแก้ปัญหาหมอกควันข้ามแดน
รวมถึงให้ทุกภาคส่วนมีส่วนร่วมในการวางแผนและดําเนินการ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี เปิดกิจกรรม “ข้าวรักษ์โลก” จ.สิงห์บุรี
วันศุกร์ที่ 6 มกราคม 2566
06/01/2566
นายกรัฐมนตรี เปิดกิจกรรม “ข้าวรักษ์โลก” จ.สิงห์บุรี
วันศุกร์ที่ 6 มกราคม 2566
นายกรัฐมนตรี เปิดกิจกรรม “ข้าวรักษ์โลก” จ.สิงห์บุรี
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.สิงห์บุรี ในวันนี้(6ม.ค.66)
เพื่อเป็นประธานเปิดกิจกรรม “ข้าวรักษ์โลก” ณ ต.น้ําตาล อ.อินทร์บุรี จ.สิงห์บุรี โดยโครงการข้าวรักษ์โลก
BCG Model สนับสนุนให้เกษตรกรปรับเปลี่ยนรูปแบบการปลูกข้าวทั้งกระบวนการให้เป็นมิตรต่อสิ่งแวดล้อม
เริ่มตั้งแต่ใช้เมล็ดพันธุ์ข้าวที่ดี ใช้วิธีการทํานาแบบประณีต ใช้เทคโนโลยี นวัตกรรม
และองค์ความรู้ช่วยลดต้นทุน ลดการใช้สารพิษ ลดการปลดปล่อยมลพิษในแต่ละขั้นตอนการผลิต
ตลอดจนเพิ่มคุณภาพและปริมาณผลผลิตต่อไร่ให้สูงขึ้น
มีศูนย์ข้าวชุมชนรับซื้อข้าวจากโครงการในราคาสูงกว่าตลาดเพื่อนําไปแปรรูปด้วยมาตรฐานระดับส่งออก
เป็นการสร้างระบบเศรษฐกิจใหม่ ยกระดับคุณภาพชีวิตเกษตรกรไทยให้เข้มแข็งอย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สุดปัง“สลากดิจิทัล”บนแอปฯ เป๋าตัง ปี 65 มอบโชคคนดวงเฮง 8.9 แสนคน วงเงิน 7,500 ล้านบาท
วันศุกร์ที่ 6 มกราคม 2566
06/01/2566
สุดปัง“สลากดิจิทัล”บนแอปฯ เป๋าตัง ปี 65 มอบโชคคนดวงเฮง 8.9 แสนคน วงเงิน 7,500 ล้านบาท
“สลากดิจิทัล” บนแอปพลิเคชัน “เป๋าตัง” ได้รับความนิยมอย่างต่อเนื่อง ตอบโจทย์เรื่องราคา ซื้อสลากได้ในราคา 80 บาททุกใบ บนช่องทางดิจิทัลที่ทุกคนคุ้นเคย
“สลากดิจิทัล” บนแอปพลิเคชัน “เป๋าตัง” ได้รับความนิยมอย่างต่อเนื่อง ตอบโจทย์เรื่องราคา ซื้อสลากได้ในราคา 80 บาททุกใบ บนช่องทางดิจิทัลที่ทุกคนคุ้นเคย โดยนับตั้งแต่งวดแรกที่เปิดให้ซื้อขาย “สลากดิจิทัล” มีสถิติที่น่าสนใจ ดังนี้
1. ปี 2565 สลากดิจิทัล เปิดขายทั้งหมด 14 งวด
2. “สลากดิจิทัล” เปิดขายงวดแรก วันที่ 16 มิถุนายน 2565 จํานวน 5 ล้านใบ
3. งวดวันที่ 16 กรกฎาคม 2565 ทําสถิติขายหมด “เร็วที่สุด” โดยเปิดขายทั้งหมด 7 ล้านใบ ขายหมดในเวลา 29 ชั่วโมง
4. งวดวันที่ 30 ธันวาคม 2565 มีจํานวนสลากขาย “มากที่สุด” จํานวน 16.2 ล้านใบ
5. ในปี 2565 มีผู้โชคดีถูกรางวัล “สลากดิจิทัล” รวมจํานวน 8.9 แสนคน (เฉลี่ย 64,000 คน/งวด) รวมเป็นเงินรางวัล 7,500 ล้านบาท (เฉลี่ย 542 ล้านบาท /งวด)
6. จํานวนสลากที่ถูกรางวัลทั้งหมด 2.2 ล้านใบ (เฉลี่ยถูก 157,142 ใบ/งวด)
7. สลากดิจิทัล มีผู้ถูกรางวัลที่ 1 ไปแล้ว 158 ใบ รวมเป็นเงิน 948 ล้านบาท
8. มีผู้ถูกรางวัลที่ 1 มากที่สุด 16 ใบ คิดเป็นเงินรางวัลที่ได้รับ 96 ล้านบาท
ซื้อสลากดิจิทัล สะดวก ปลอดภัย ขึ้นเงินได้ทันที
• เข้าแอปฯ เป๋าตัง เลือก “บริการ” และเลือก “สลากกินแบ่งรัฐบาล”
• เลือก “ซื้อสลากดิจิทัล” กดค้นหาเลขที่ต้องการ
• ตรวจสอบเลขสลาก กดชําระเงินภายในเวลา 15 นาที
• ใน PIN เป๋าตัง
• แสดงรายการสําเร็จ